S-627/2013

Mál þetta, sem dómtekið var 18. september síðastliðinn, var höfðað með ákæru lögreglustjórans á höfuðborgarsvæðinu, dagsettri 18. júní sl., á hendur S-kk-þgf E-kk-þgf H-kk-þgf, kt. 000000-0000, Kristnibraut 16, Reykjavík,

I.

„fyrir eftirtalin fíkniefna-, vopna- og umferðarlagabrot, framin í Reykjavík og í Kópavogi á árinu 2013, nema annað sé tekið fram, með því að hafa:

1. Sunnudaginn 18. nóvember 2012 ekið bifreiðinni TJ-517 sviptur ökurétti vestur Vesturlandsveg við Korputorg.

M: 007-2012-65594

2. Miðvikudaginn 30. janúar ekið bifreiðinni RV-J86 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 50 ng/ml og kókaín 30 ng/ml) um Dalsmára að Lækjarsmára þar sem lögregla stöðvaði aksturinn.

M: 007-2013-004880

3. Mánudaginn 11. febrúar ekið bifreiðinni RV-J86 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 160 ng/ml) um Vínlandsleið við Húsasmiðjuna þar sem lögregla stöðvaði aksturinn.

M: 007-2013-007020

4. Sunnudaginn 10. mars ekið bifreiðinni RV-J86 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 185 ng/ml) vestur Hamraborg að Vallartröð þar sem lögregla stöðvaði aksturinn.

M: 007-2013-011857

5. Miðvikudaginn 13. mars ekið bifreiðinni RV-J86 sviptur ökurétti um Miklubraut að Háaleitisbraut.

M: 007-2013-18944

6. Föstudaginn 22. mars ekið bifreiðinni RV-J86 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 445 ng/ml) austur Miðskóga þar sem lögregla stöðvaði aksturinn.

M: 007-2013-014256

7. Fimmtudaginn 28. mars ekið bifreiðinni RV-J86 sviptur ökurétti um Sæbraut og inn á Kringlumýrarbraut til suðurs.

M: 007-2013-015452

8. Laugardaginn 20. apríl ekið bifreiðinni RV-J86 sviptur ökurétti undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,72 ‰ og amfetamín 300 ng/ml) austur Vesturlandsveg að bifreiðastæði við N1 Ártúnshöfða þar sem lögregla stöðvaði aksturinn.

M: 007-2013-019819

9. Föstudaginn 26. apríl ekið bifreiðinni RV-J86 sviptur ökurétti um Vesturhóla til móts við Haukshóla.

M: 007-2013-21710

10. Laugardaginn 4. maí ekið bifreiðinni RV-J86 sviptur ökurétti austur Sæbraut á vegkafla við Aktu Taktu þar sem lögregla stöðvaði aksturinn.

M: 007-2013-022571

11. Mánudaginn 6. maí ekið bifreiðinni RV-J86 sviptur ökurétti vestur Stekkjarbakka að Hamrastekk.

M: 007-2013-022789

Teljast brot í öllum liðum varða við 1. mgr. 48. gr., brot í lið 2-4, 6 og 8 við 1., sbr. 2. mgr. 45. gr. a., og brot í lið 8 við 1., sbr. 2. mgr. 45. gr., allt sbr. 1. mgr. 100. gr. umferðarlaga nr. 50/1987.

II.

1. Fíkniefnalagabrot, með því að hafa laugardaginn 20. apríl, á lögreglustöðinni við Vínlandsleið, haft í vörslum sínum 2,03 g af amfetamíni, sem lögreglumenn fundu við leit á ákærða.

M: 007-2013-019819

2. Fíkniefna- og vopnalagabrot, með því að hafa mánudaginn 6. maí, að Klausturstíg 5, haft í vörslum sínum 0,27 g af amfetamíni, 1,17 g af maríhúana og 0,19 g af tóbaksblönduðu kannabisefni, kylfu og kasthníf og að hafa geymt skotfæri í ólæstum hirslum í eldhúsi á heimili sínu.

M: 007-2012-025152

Teljast brot þessi varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og brot í lið 2 við 1., sbr. 2. mgr. 23. gr. og c. og e. lið 2. mgr. 30. gr., allt sbr. 1. mgr. 36. gr. vopnalaga nr. 16/1998 og 1. og 2. mgr. 33. gr., sbr. 59. gr. reglugerðar um skotvopn, skotfæri o.fl. nr. 787/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Jafnframt er krafist upptöku á 2,3 g af amfetamíni, 1,17 g af maríjúana og 0,19 g af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á kylfu, kasthníf og skotfærum sem lögreglumenn fundu við leit í íbúð ákærða, með vísan til 1. mgr. 37. gr. vopnalaga nr. 16/1998.“

Við meðferð málsins féll ákæruvaldið frá ákæru varðandi kylfuna í 2. lið II. kafla.

Þá er höfðað með ákæru lögreglustjórans á höfuðborgarsvæðinu, dagsettri 26. ágúst sl., mál gegn ákærða, „fyrir eftirtalin umferðarlagabrot árið 2013 með því að hafa:

1. Föstudaginn 5. júlí í Kópavogi ekið bifreiðinni KP-522 sviptur ökurétti og óhæfur um að stjórna bifreiðinni örugglega vegna áhrifa ávana- og fíkniefna (í blóði mældist amfetamín 230 ng/ml) um Reykjanesbraut að verslun 10/11 á Dalvegi, þar sem lögregla stöðvaði aksturinn.

M. 007-2013-035085

2. Aðfaranótt sunnudagsins 28. júlí í Reykjavík ekið bifreiðinni KP-397 sviptur ökurétti austur Eiríksgötu að Njarðargötu.

M. 007-2013-38837

Teljast brot í báðum liðum varða við 1. mgr. 48. gr., og brot í lið 1 við 1.,sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði var dæmdur í 60 daga fangelsi, skilorðsbundið í 2 ár, 22. nóvember 2010 fyrir líkamsárás, ölvunarakstur og akstur án ökuréttinda. Í mars 2012 var hann dæmdur í 6 mánaða skilorðsbundið fangelsi fyrir umferðar- og hegningarlagabrot. Í desember sama ár var hann dæmdur í 8 mánaða skilorðsbundið fangelsi fyrir vopna- og umferðarlagabrot. Var 6 mánaða dómurinn dæmdur með þeim dómi. Þá var hann sviptur ökurétti ævilangt. Refsing ákærða nú verður ákveðin með hliðsjón af 77. og 78. gr. almennra hegningarlaga. Þá verður skilorðsdómurinn tekinn upp og dæmdur með málinu, sbr. 60. gr. sömu laga. Refsing ákærða er hæfilega ákveðin 12 mánaða fangelsi. Ævilöng ökuréttarsvipting ákærða verður áréttuð og þá verða gerð upptæk fíkniefni eins og krafist er og í dómsorði greinir.

Ákærði er dæmdur til að greiða sakarkostnað og málsvarnarþóknun skipaðs verjanda síns, S-kk-ef S-kk-ef hdl., að meðtöldum virðisaukaskatti eins og í dómsorði greinir.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, S-kk-nf Ö-kk-nf H-kk-nf, sæti fangelsi í 12 mánuði.

Ákærði er sviptur ökurétti ævilangt.

Upptæk skulu vera 2,3 g af amfetamíni, 1,17 g af maríhúana og 0,19 g af tóbaksblönduðu kannabisefni.

Ákærði greiði 680.066 krónur í sakarkostnað og málsvarnarþóknun skipaðs verjanda síns, S-kk-ef S-kk-ef hdl. 200.800 krónur að meðtöldum virðisaukaskatti.

A-kk-nf Í-kk-nf